Huis (astrologie)

Die huise in astrologie is die twaalfvoudige verdeling van die horoskoop wat betrekking het op die verskillende lewensterreine. Die stand van ’n planeet weerspieël hiervolgens op watter gebied die planeet werksaam is. Daar is verskeie huisstelsels in gebruik, waarvan dié van Placidus die gewildste is.

 Ooreenstemming met die sterretekens 
Die indeling van die horoskoop in huise het op dieselfde wyse ontstaan as die indeling van die 12 tekens van die diereriem:
 Sterretekens: Binne ’n jaar volg die son ’n skynbare baan al met die 12 tekens van die diereriem langs. Hieruit het die vierdelige verdeling ontstaan op die basis van die volgende kardinale punte: die twee nagewenings en die twee sonkeerpunte wat die begin van die 4 seisoene aandui: Ram op 0 grade vir die lente (in die Noordelike Halfrond), die lentepunt genoem, Kreef op 90 grade vanaf die lentepunt vir die somer, Weegskaal op 180 grade vir die herfs en Steenbok op 270 grade vir die winter. Elke kwadrant dek 3 maande.
 Huise: Binne ’n dag (24 uur) kom die son op, is hy op sy hoogste punt, gaan hy onder en is hy op sy laagste punt. Hierdie 4 punte dui die 4 belangrikste punte van die 12 huise aan: die assendent (ASC, sonsopkoms), die midhemele (MC, hoogste punt in die middag), die desendent (DESC, die sonsondergang) en die laer midhemele (IC, laagste punt).
 Huis 1 = ASC = assendent
 Huis 4 = IC = laer midhemele
 Huis 7 = DESC = desendent
 Huis 10 = MC = midhemele
So het dus ook 4 kwadrante ontstaan wat eweneens opgedeel word in 3 huise elk, en so het die 12 huise ontstaan.

 Die 12 huise 
Die Latynse name van die huise met hul vertaling, verwante sterretekens, asook die betekenisse en tradisionele assosiasies.

 Huis Teken Latyn Vertaling Moderne naam Interpretasie 1ste  Aries  Vita  Lewe  Huis van die Self Fisieke verskyning, karaktertrekke, eerste indrukke, algemene ingesteldheid teenoor die wêreld, ego. ’n Begin, initiatief. 2de  Taurus  Lucrum  Weelde  Huis van Waarde  Materiële en niemateriële dinge van waarde, geld, besittings, eiendom, oes, selfwaardering. 3de  Gemini  Fratres  Broers  Huis van Kommunikasie Laer opleiding en vroegste omgewing, geestelike vermoëns, broers en susters, die buurt, kort reise en verplasings. 4de  Cancer  Genitor  Ouer(s)  Huis van Gesin en Familie  Voorouers, erfenis, wortels, die moeder of moederfigure, sorg vir die huishouding, die uiteindelike afloop van sake. 5de  Leo  Nati  Kinders  Huis van Plesier  Ontspanning, plesierige dinge, spel en dobbel, kinders, liefdesverhoudings, seks, kreatiewe selfuitdrukking. 6de  Virgo  Valetudo  Gesondheid  Huis van Gesondheid  Roetine, pligte, vaardighede of opleiding, werk, gesondheid en gevoel van welsyn, diensbaarheid aan ander, sorgsaamheid, huisdiere en ander klein diere. 7de  Libra  Uxor  Eggenote  Huis van Lewensmaats Hegte, vertroulike verhoudings van alle soorte, huweliks- en sakevennote, ooreenkomste en kontrakte, diplomatieke sake, openlike vyande, die karaktertrekke wat ons soek in lewensmaats. 8ste  Scorpio  Mors  Dood  Huis van Reïnkarnasie  Siklusse van die dood en wedergeboorte, seksuele verhoudings, diepgevoelde verhoudings van alle soorte, gesamentlike beleggings en finansiering, die okkulte, die psigiese, taboes, selftransformasie. 9de  Sagittarius  Iter  Reise  Huis van Filosofie  Lang reise na die buiteland, kultuur, godsdiens, wette en etiek, hoër opleiding, kennis, ervaring deur ontwikkeling. 10de  Capricornus  Regnum  Koninkryk  Huis van Sosiale Status  Ambisies, motiverings, loopbaan, status in die maatskappy, regering, outoriteit, die vader of vaderfiguur, die broodwinner, iemand se openbare verskyning of die indruk wat hy wek. 11de  Aquarius  Benefacta  Vriendskap  Huis van Vriendskappe  Vriende en kennisse, geesgenote, groepe, klubs en verenigings, voordele en rykdom uit ’n loopbaan, iemand se hope en wense. 12de  Pisces  Carcer  Gevangenis  Huis van Verlies van die Self Mistisisme, afgesonderde plekke soos hospitale en gevangenisse, vir jouself verborge dinge wat vir ander wel duidelik is, ontwyking, geheimhouding, terugtrekking, oordenking en selfopoffering, die onbewuste, onbekende vyande.

 Verwysings 
 Hierdie artikel is merendeels vertaal vanaf die Nederlandse Wikipedia-artikel :nl:Huizen in de astrologie

Kategorie:Astrologie